CELEX: 62013CN0517
Language: da
Date: 2013-09-27 00:00:00
Title: Sag C-517/13: Anmodning om præjudiciel afgørelse indgivet af Tribunal de première instance de Namur (Belgien) den 27. september 2013 — Belgacom SA, som viderefører den sag, der er anlagt af Belgacom Mobile SA, mod Province de Namur

30.11.2013   
            
            
               DA
            
            
               Den Europæiske Unions Tidende
            
            
               C 352/9
            
         Anmodning om præjudiciel afgørelse indgivet af Tribunal de première instance de Namur (Belgien) den 27. september 2013 — Belgacom SA, som viderefører den sag, der er anlagt af Belgacom Mobile SA, mod Province de Namur
   (Sag C-517/13)
   2013/C 352/17
   Processprog: fransk
   
      Den forelæggende ret
   
   Tribunal de première instance de Namur
   
      Parter i hovedsagen
   
   
      Sagsøger: Belgacom SA, som viderefører den sag, der er anlagt af Belgacom Mobile SA
   
      Sagsøgt: Province de Namur
   
      Præjudicielle spørgsmål
   
   
               1)
            
            
               Skal artikel 13 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (»tilladelsesdirektivet«) (1) fortolkes således, at den er til hinder for, at regler udstedt af en national myndighed eller et lokal organ i budgetmæssigt øjemed, der ikke har noget at gøre med denne godkendelse, indfører en afgift på infrastruktur til mobilkommunikation, der bruges som led i udøvelsen af aktiviteter, der er dækket af en generel tilladelse udstedt ved gennemførelsen af dette direktiv (hvorved der i givet fald sondres mellem tilfælde, hvor disse strukturer er opført på privat ejendom, og tilfælde, hvor de er opført på offentlig ejendom)?
            
         
               2)
            
            
               Skal artikel 6, stk.1, i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (»tilladelsesdirektivet«) fortolkes således, at den er til hinder for, at regler udstedt af en national myndighed eller et lokal organ i budgetmæssigt øjemed, der ikke har noget at gøre med denne godkendelse, indfører en afgift på infrastruktur til mobilkommunikation, som ikke fremgår af de betingelser, der er opregnet i afsnit A i bilaget til nævnte direktiv, navnlig fordi den ikke udgør en administrativ afgift i henhold til artikel 12?
            
         
      (1)  EFT L 108, s. 21.